GiliGold/VAD_KnessetCorpus huggingface dataset:
רועי פולקמן: ברגע שמתחילים הצבעות על סעיפים זה מתחיל לעשות בלגן.
רועי פולקמן: כן, זה מתחיל להיות בלגן.
אתי בן יוסף: אז עוד לא הצבעתם על שני אלה.
רועי פולקמן: נו, בגלל זה ביקשתי מהיושב ראש באופן מיוחד להעלות את זה היום.
רועי פולקמן: הדיונים הם מאוד אינטנסיביים.
רועי פולקמן: יכול להיות שיהיו הצבעות כבר מחר.
יואב קיש: זאת אומרת, הדרך לעשות את זה: אני יכול לעשות רביזיה - - -
ארבל אסטרחן: אם אף אחד אחר לא ביקש רביזיה.
ארבל אסטרחן: רביזיה אפשר פעם אחת.
יואב קיש: ואז - - -
ארבל אסטרחן: ואז זה פותח את החלק שהצביעו עליו, ואז הוועדה יכולה למזג ולאשר את שניהם ביחד לקריאות שנייה ושלישית.
ארבל אסטרחן: ברגע שאישרו פרק לקריאות שנייה ושלישית - - -
יואב קיש: ואז זה בא לאישור ועדת הכנסת, אחרי האישור.
ארבל אסטרחן: המיזוג צריך לבוא לאישור ועדת הכנסת.
יואב קיש: כמו עכשיו.
ארבל אסטרחן: כי זה מיזוג אחרי קריאה ראשונה.
ארבל אסטרחן: מיזוג אחרי קריאה טרומית לא צריך אישור ועדת הכנסת.
ארבל אסטרחן: אחרי קריאה ראשונה צריך.
יואב קיש: אז הבנו.
יואב קיש: הצבעה בעד הבקשה – פה אחד נגד – אין נמנעים – אין הבקשה למיזוג הצעות החוק – הצעת חוק התקנים (תיקון - מעבדה מוסמכת לאישור יבוא טובין), התשע"ו-2015 (פ/2263/20), עם פרק י"ג: תקינה בהצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016 (מ/1083), נתקבלה.
יואב קיש: סיימנו, לדעתי.
יואב קיש: יואל, הרביזיה שלך, תציג אותה בבקשה.
יואל חסון: בוודאי שאני אציג אותה, אדוני.
יואב קיש: שלוש דקות לרשותך.
יואל חסון: אני לא מבין מאיפה הבאת שלוש דקות.
יואב קיש: אחרי שתסיים אני אתייחס לזה.
יואל חסון: אדוני היושב-ראש, פנה אלי קודם חבר הכנסת סלומינסקי ואמר לי: בבקשה, תדחה את הרביזיה, למה אתה מטריח אותנו?
יואל חסון: אז אני שמח להטריח אתכם, כי כל רגע שאני מטריח אתכם אתם עושים פחות נזק.
יואל חסון: הרביזיה הזאת באה כדי לגרום לכם אולי, אדוני, לחברי הקואליציה, לחשוב פעמיים ולראות אולי איך אתם בכל זאת לא רומסים פה את הכללים.
יואל חסון: הרצון שלכם לבוא וכל הזמן לשנות את הכללים, להקים ועדות – אתה יודע מה כואב לי בכל הסיפור הזה?
יואל חסון: נכון שזה מעיד על חולשתכם, על החולשה שלכם, של הקואליציה.
יואל חסון: הדבר שמפריע לי באמת זו העובדה שאתם, בלי היסוס, מגדילים מוועדה לוועדה את הפער בין קואליציה לאופוזיציה.
יואל חסון: זאת אומרת, אתם אפילו לא מוכנים להתאדגר.
יואל חסון: אתם עד כדי כך חלשים, אתם עד כדי כך פחדנים, שאתם מרחיבים מוועדה לוועדה את הפער בין הקואליציה לאופוזיציה.
יואל חסון: זאת דוגמה מובהקת, אדוני, לעריצות של רוב.
יואל חסון: חבר הכנסת פולקמן, עליך אני מתפלא.
יואל חסון: כי דווקא אתה כל פעם מטיף לנו מאוד על הכללים, מטיף לנו שצריך להקפיד על התקנונים, מטיף לנו על החשיבות של השקיפות וההתנהלות.
רועי פולקמן: מה חורג פה מהתקנון?
יואל חסון: אני אסביר לך.
יואל חסון: אתה נותן יד בכל הצבעה שלך להגדלת הפער בין הקואליציה לאופוזיציה בכל ועדה מיוחדת שקמה.
יואל חסון: זאת אומרת, אם כשהכנסת הזאת החלה את עבודתה הפערים ברוב הוועדות היו אחד או שניים, הפער הכי גדול היה שלושה, אנחנו מוועדה לוועדה רואים הגדלה של הפער.
יואל חסון: אני פונה אליך, כי אתה סימנת את עצמך כמישהו שרואה קצת מעבר לענייני קואליציה-אופוזיציה כל הזמן.
יואל חסון: אני לא אומר שלקואליציה לא יהיה רוב.
יואל חסון: אני לא אומר שלא יהיה לכם רוב, חבר הכנסת קיש, לבוא ולאפשר לדוגמה למיקי זוהר להשאיר את שיר ביתר בוועדה בלי שאנחנו נוכל לעצור את זה.
יואל חסון: לא נמנע את זה.
יואב קיש: אתה יכול לשיר.
יואל חסון: אני אשיר, אין לי בעיה, אבל אתם לא תתנו לי.
יואל חסון: או שחברת הכנסת שרן השכל תרצה לצטט ציטוטים מז'בוטינסקי בוועדה.
איילת נחמיאס ורבין: לזה אתה תסכים.
יואל חסון: אני בוודאי אסכים, לא צריך רוב כזה גדול של הקואליציה.
יואל חסון: גם ברוב של אחד או שניים.
רועי פולקמן: למה הרוב הוא ארבעה?
יואב קיש: היה דיון שלם, עכשיו אנחנו ברביזיה.
יואב קיש: אני לא אפתח את הדיון.
יואב קיש: תתייחס לרביזיה.
יואל חסון: זאת מטרת הרביזיה.
יואל חסון: אני אומר לך, חבר הכנסת קיש, אם אתה תהיה מוכן לצמצם את הרוב לשניים, שלושה, אנחנו אולי נסכים לתמוך בזה ונסיר את הרביזיה.
יואל חסון: בואו נשמור על איזון סביר.
יואל חסון: הרי מה אתה יוצר למעשה?
יואל חסון: אתה קודם כל מוסר מסר ציבורי שאתה עושה כאן משהו לא בסדר.
יואל חסון: כשמישהו מייצר לעצמו רוב לא פרופורציונאלי, הוא אומר: אני עושה כאן משהו לא בסדר.
יואל חסון: אני רוצה שהאופוזיציה תהיה חלשה.
יואל חסון: אני רוצה שקולה של האופוזיציה לא יישמע.
יואל חסון: אני רוצה יותר מזה – את מדבר אתי על חוק ההסדרה.
יואל חסון: אמר לי עכשיו חבר הכנסת ניסן סלומינסקי: בוא נדון על החוק, אולי יש לך דברים שאתה מסכים להם.
יואל חסון: איזו רלוונטיות יש בכלל בדיון הזה שהרוב הוא ארבעה לרעתי?
ניסן סלומינסקי: בוודאי שאתה מסכים לחוק במהותך, איפה שהיית.
יואב קיש: אני אתייחס ואנחנו נצביע.
יואב קיש: אתה קיבלת הרבה זמן, נא להתרכז לסיום דבריך בבקשה.
יואל חסון: אני עכשיו אגיד את העניין, כי עד עכשיו זה היה דברי רקע.
יואל חסון: לכן אני אומר שאין כאן עניין של הבטחת הרוב.
יואל חסון: הרוב קיים.
יואל חסון: יש לכם רוב בקואליציה.
יואל חסון: אנחנו כל כך מרגישים את הרוב שלכם, שעם ישראל כבר צורח מכאב.
יואל חסון: אני רק בא ואומר, תעשו את הרוב קצת יותר צנוע.
יואב קיש: אני אתייחס לזה.
יואל חסון: בואו נסכים, אדוני, שאנחנו מצמצמים אותו לשניים ומאפשרים באמת את הדיונים להיות דיונים אמיתיים, מיקי זוהר, ולא דיונים שאתה זחוח בהם כל כך.
יואל חסון: אני רוצה לומר משפט אחרון למיקי זוהר.
יואב קיש: לא, עכשיו הוא יתחיל.
יואל חסון: לא, אבל אם היית רואה איזה פרצופים הוא עושה כשאני מדבר, היית מאפשר לי להגיב.
יואל חסון: אדוני, אני עם הגב למצלמה, המצלמה היא עליך.
יואל חסון: הזחיחות הזאת שלך, מיקי זוהר, ובגלל שאני מאוד מאוד אוהב אותך ואני רוצה לראות אותך בכנסת הבאה - - -
מכלוף מיקי זוהר: ברגע זה פירקת לי את הפריימריז.
איילת נחמיאס ורבין: הוא מבטיח לעשות לך את אותו שירות.
יואל חסון: מיקי, אתה יודע מה אני מבטיח לך?
יואל חסון: שאתה תהיה בכנסת הבאה, בעזרת השם, באופוזיציה, אנחנו נהיה יותר עדינים אתך, אנחנו נהיה יותר מכילים, אנחנו נהיה יותר הוגנים.
יואל חסון: אנחנו נדע, כי נזכור מאיפה באנו ולאן נלך, ונזכור שזחיחות בפוליטיקה זה דבר שלא כדאי להפוך אותו לתוכנית עבודה.
מכלוף מיקי זוהר: תל-חי.
יואל חסון: את זה למדת בחצי שעה.
יואל חסון: אתה רואה כמה טובה הייתה החצי השעה הזאת?
יואל חסון: בחצי שעה הוא למד ונזכר מה זה תל-חי.
יואב קיש: אני רוצה להתייחס במילה אחת.
יואב קיש: כשמקימים ועדה משותפת, היא מחויבת לכלול מספר שווה משתי הוועדות.
יואב קיש: זאת אומרת, זה תמיד עוסק במספר זוגי, גם אם יהיו חמישה נציגים וחמישה, תמיד תגיע למספר זוגי.
יואב קיש: קח למשל את ניסן, הוא קיבל שמונה חברים לשים, הוא לא יכול לשים ארבעה וארבעה.
יואב קיש: איך שאתה בונה את זה בהגדרה, זה מה שנוצר.
יואב קיש: אתה מכיר את זה, ואני לא אתייחס לזה יותר.
יואב קיש: אני מעלה את הבקשה לרביזיה להצבעה.
יואב קיש: מי שתומך ברביזיה מצביע בעד, ומי שמתנגד לרביזיה מצביע נגד.
יואב קיש: מי נגד קבלת הרביזיה, שירים את ידו.
יואב קיש: מי בעד הרביזיה שירים את ידו.
יואב קיש: בעד הרביזיה – 5
יואב קיש: נמנעים – אין הרביזיה לא התקבלה.
יואב קיש: הרביזיה לא התקבלה.
יואב קיש: על סדר-היום שלושה נושאים.
יואב קיש: אני מתחיל עם הנושא הראשון.
יואב קיש: אני גם רואה שיש פה הרבה חברים שלנו מהרשימה המשותפת, שכנראה זה מעניין אותם, אז אתחיל בזה ולא אשים את זה בסוף.
אוסאמה סעדי: כל ההצעות שלך מעניינות.
יואב קיש: ההצעה בנושא "איסור פרסום קריאה להטלת חרם על מדינת ישראל".
יואב קיש: הכוונה שאני מציע, ושאליה מצורף גם תיקון, הוא תיקון לכללי האתיקה לחברי הכנסת.
יואב קיש: הסעיף אומר שחבר כנסת לא יפרסם קריאה פומבית להטלת חרם על מדינת ישראל.
יואב קיש: הנושא הזה התעורר בעקבות השתתפותו של חבר הכנסת באסל גטאס בכנס שקרא לחרם על מדינת ישראל, כולל ציטוטים שלו – אני לא זוכר את המינוחים המדויקים – ששידרו את המסר הזה.
יואב קיש: זה נושא שהיה נראה לי מוזר, כי יש היום במדינת ישראל חוק החרם, שבו אזרח שקורא לחרם על ישראל ונוצר נזק, הוא למעשה חשוף לתביעה, ובעצם חוק החרם חל על האזרחים.
יוסף ג'בארין: גם חבר הכנסת חשוף.
יואב קיש: אתה צודק, חבר הכנסת ג'בארין.
יואב קיש: בשיחה עם חברת הכנסת ארבל - - -
מיקי רוזנטל: היא עוד לא חברת כנסת.
איילת נחמיאס ורבין: אבל אמרת את זה לא בכדי.
יואב קיש: אני מבטיח שהיה לנו חבר הכנסת ארבל, לא?
אוסאמה סעדי: לפי קצב הצעות החוק שלך, היא יכלה להיות חברת כנסת.
איילת נחמיאס ורבין: אבל לא טעית באופן מהותי לגבי ארבל.
יואב קיש: עושים הרבה טעויות פרוידיאניות.
יואב קיש: למשל, הרבה פעמים קוראים לי יושב-ראש הכנסת ולא יושב-ראש ועדת הכנסת.
יואב קיש: אז כנראה גם לי יש טעויות כאלה.
יואב קיש: היועצת המשפטית של הוועדה, ארבל, אמרה מה שאתה אומר בצדק.
יואב קיש: זאת אומרת, במידה שחבר כנסת עובר את העבירה הזאת, החסינות שלו לא תקפה במקרה הזה.
<ארבל אסטרחן: בנסיבות מסוימות.
יואב קיש: תלוי בנסיבות, אבל כמובן שהוא לא יכול לפעול ללא התחשבות בחקיקה.
יואב קיש: זה דבר שמאוד מקל.
יואב קיש: אין בכוונתי ללכת למהלך של סתימת פיות.
יואב קיש: זאת אומרת, אני לא מחפש לסתום פיות, אני כן מחפש מבחינתי שחוק שחל על אזרח, בעניין הזה שהחסינות לא תיתן פטור.
אוסאמה סעדי: אבל זה בכל מקרה, זה בכל חוק.
יואב קיש: לכן אני רוצה לומר לכם בצורה הכי ברורה: חבר כנסת היום שקרוא לחרם על ישראל, לצורך העניין כמו כל אזרח אחר, חשוף לעוולה לפי חוק החרם.
אוסאמה סעדי: לאזרח אין חסינות.
אוסאמה סעדי: לחבר הכנסת יש חסינות מהותית, לא רק דיונית.
יוסף ג'בארין: הוא מדבר על החוק הקיים.
יואב קיש: החוק הקיים חל על חברי הכנסת.
יואב קיש: עוד דיון שהיה עם היועצת המשפטית הוא האם הדבר הזה יכול להיכנס כתיקון לחוקי האתיקה, או שזה צריך להיכנס לחקיקה.
יואב קיש: גם בנושא הזה יש דעות לכאן ולכאן.
יואב קיש: מכיוון שעדיין לא גיבשנו את הדעה בעניין הזה, אני לא מעלה עדיין את הנושא הזה לדיון.
יואב קיש: אנחנו נבדוק את זה לעומק.
יואב קיש: אני אומר עוד פעם, אין בכוונתי מצד אחד לא ללכת לסתימת פיות של חברי כנסת, זו לא הכוונה.
<קריאה: אולי היא תשכנע שזה מיותר בכלל.
יואב קיש: יכול להיות שהיא תשכנע אותי שזה מיותר.
יואב קיש: אני אומר עוד פעם, הנושא הזה חייב להיות מובהר, ובעניין הזה, כמו שאמרו פה, כל חוק שמחייב אזרח גם מחייב את חברי הכנסת, בוודאי ובוודאי חוק החרם.
יואב קיש: לכן הנושא הזה עדיין ייבדק ביני לבין היועצת המשפטית ואנחנו נדון בו בפעם אחרת, במידה ונדון.
יואב קיש: אני עובר לנושא ב', קביעת ועדה - - -
דוד ביטן: הורדת את זה מסדר-היום?
אחמד טיבי: אדוני היושב-ראש, אני קורא לא לקנות מוצרי התנחלויות.
יואב קיש: לא הפסקנו את הישיבה.
תמר זנדברג: זה לא יגרום לכם לשכנע אותנו לתמוך בכיבוש.
יואב קיש: לאור התעניינות האופוזיציה בנושא, אני רואה שאנחנו נקיים דיון עקרוני אפילו בנושא.
יואב קיש: אני רואה שהאופוזיציה מאוד להוטה לדון, אבל אנחנו נעשה את זה במועד אחר.
תמר זנדברג: באנו לבדוק אם אתה מתכנן להכריח אותנו לתמוך בכיבוש.
תמר זנדברג: זה ברור שלא, אז - - -
יואב קיש: אנחנו נעשה את זה במועד אחר.
אלעזר שטרן: אני דווקא מברך אותך.
יואל חסון: אדוני היושב-ראש, נמאס לנו להיות סטטיסטיים במופע הפריימריז שלך.
יואב קיש: אני החלטתי שבוועדה הזאת אנחנו נעבוד בחרוזים, חבר הכנסת חסון, וקיש ביקש את הפטיש.
יואב קיש: אז עכשיו אפשר להמשיך.
יואל חסון: אבל קיש הוא פטיש, אין בעיה.
יואב קיש: לא, הוא ביקש את הפטיש.
יואל חסון: גם בלי הפטיש קיש פטיש.
יואל חסון: בוא נעצור את זה כאן, מיקי.
יואל חסון: יש לי עדיין אנשים בליכוד.
החוק הבאות: הצעת חוק ההסדרה, התשע"ה–2015, פ/1973/20, הצעת ח"כ יואב קיש
החוק הבאות: הצעת חוק להסדרת התיישבות ביהודה והשומרון, התשע"ז-2016, פ/3433/20, הצעת ח"כ בצלאל סמוטריץ'>
יואב קיש: עברנו לנושא הבא, קביעת ועדה לדיון בהצעות החוק הבאות:
יואב קיש: הצעת חוק ההסדרה, התשע"ה–2015, פ/1973/20; הצעת חוק ההסדרה, התשע''ו- 2016, פ/3127/20; הצעת חוק להסדרת התיישבות ביהודה והשומרון, התשע"ז-2016, פ/3433/20.
יואב קיש: ההצעה הזאת עברה טרומית בשבוע שעבר, בעצם שלושת ההצעות.
יואל חסון: כן, התביישנו כולנו.
יואב קיש: שלושת ההצעות עברו טרומית, ואנחנו רוצים להציע פה את הצעת יו"ר הקואליציה לוועדה משותפת של ועדת חוקה וועדת חוץ וביטחון, בראשות יושב-ראש ועדת חוקה שנמצא פה אתנו.
יואל חסון: אדוני, בעקבות מה שאתה אומר עכשיו אנחנו מבקשים התייעצות סיעתית.
יואב קיש: אתה רוצה עכשיו התייעצות סיעתית?
יואל חסון: כי לא ידעתי שזה מה שאתה מתכוון להעלות.
יואב קיש: לא, ידעת.
יואב קיש: מרב ידעה.
יואב קיש: אני דיברתי אתה לפני.
יואל חסון: אנחנו רוצים התייעצות סיעתית.
יואב קיש: אז זה לא בעקבות.
יואב קיש: זה לא שלא ידעת.
יואב קיש: אתה מבקש התייעצות סיעתית.
יואל חסון: באמת לא ידעתי, ואני מבקש התייעצות.
איילת נחמיאס ורבין: לא ידענו.
יואב קיש: אז אנחנו נעשה חמש דקות הפסקה.
יואב קיש: חזרנו מההתייעצות הסיעתית.
יואב קיש: אני קורא את ההצעה לוועדה המשותפת לוועדת החוקה חוק ומשפט וועדת החוץ והביטחון בעניין חוק ההסדרה.
יואב קיש: תהיה ועדה משותפת.
יואב קיש: הוועדה תמנה 16 חברים, 8 מוועדת חוקה, חוק ומשפט, 8 מוועדת חוץ וביטחון.
יואב קיש: אני קורא את החלוקה.
יואל חסון: אתה מוכן להסביר לוועדה למה 16 ולמה כל כך הרבה ולמה אין אי-זוגי?
איילת נחמיאס ורבין: למה פער של ארבעה?
יואל חסון: ולמה פער של ארבעה לאופוזיציה?
יואל חסון: יש פה הרבה שאלות, אדוני, שאתה צריך להסביר.
איילת נחמיאס ורבין: ולמה ועדה משותפת בכלל.
אלעזר שטרן: היה חוק הטרור, שאין ספק שיש לו היבטים ביטחוניים וביטחון פנים הרבה יותר מאשר לחוק ההסדרה.
אלעזר שטרן: ולמרות זאת הנושא הובל על-ידי יושב-ראש ועדת חוקה, ניסן סלומינסקי, וכבר שנים מנוהל בתוך ועדת חוקה, על היתרונות והחסרונות של זה.
אלעזר שטרן: הוא הבשיל לידי חקיקה בכנסת הזאת, וכבר יושב-ראש הוועדה קיבל הרבה מחמאות על זה שסוף-סוף יש חוק טרור.
אלעזר שטרן: אין ספק שוועדת חוקה היא ועדה שיודעת לדון בדברים מורכבים, ונתתי כדוגמה את חוק הטרור.
אלעזר שטרן: אני חושב שכאשר אנחנו לוקחים את חוק ההסדרה ואנחנו מקימים לו ועדה מיוחדת, יש פה זילות במעמדה של הכנסת.
דוד ביטן: איזו זילות?
אלעזר שטרן: ביטן, תכף אני אענה לשאלות שלך.
אלעזר שטרן: הזילות היא בכך שלכנסת יש ועדות, ואחת הוועדות היא ועדת חוקה, שהיא ועדה רצינית.
אלעזר שטרן: אני חושב שאנשים באים לוועדה הזאת, כמוני לדוגמה, בשביל לדבר בנושאים המהותיים שאמורים להיות תחת הסעיף של חוקה, חוק ומשפט.
אלעזר שטרן: זה בדיוק חוק ההסדרה.
אלעזר שטרן: לכן אני חושב שאם יושב-ראש הכנסת אישר עוד ועדה, וכבר התפוצצנו מאוסף ועדות מוקמות - - -
יואב קיש: זאת לא ועדה חדשה, זו ועדה משותפת.
יואב קיש: לא מיוחדת.
אלעזר שטרן: אני יודעת שזאת לא ועדה חדשה.
אלעזר שטרן: אני חושב שזה מרוקן.
אלעזר שטרן: כשאתה חבר בוועדת חוקה, אתה אומר אוקיי.
אלעזר שטרן: הנושאים שקשורים לחוקה, חוק ומשפט באים לוועדה הזאת כמו לכל נושא.
דוד ביטן: אז אמרנו משותפת, מה הבעיה?
אלעזר שטרן: משותפת זה אומר שחצי מחברי הוועדה, לדוגמה, לא משתתפים בזה.
דוד ביטן: לא, יש הבדל.
אלעזר שטרן: לא משתתפים בזה כחברי ועדה.
אלעזר שטרן: מה שאני שואל, באמת, אם חוק הטרור – ואני בכוונה לוקח את הדוגמה הזאת – חוק שיש בו הרבה מרכיבי ביטחון, פנים וחוץ, נוהל בתוך ועדת חוקה, אז מדוע חוק זה לא בוועדת חוקה, חוץ מזה שיכול להיות שחבר הכנסת בגין אולי הוא נגד החוק הזה.
יואב קיש: דוד, אתן לך להשיב.
יואב קיש: רק במילה אחת.
יואב קיש: יש לי בעיה אחת עקרונית עם ההתייחסות הקטגורית לכך שאם עושים ועדה משותפת, זה בהכרח זילות כבוד הכנסת.
אלעזר שטרן: לא, אני רוצה להשוות.
יואב קיש: אתה יכול לשאול למה, זה בסדר.
יואב קיש: אבל לא להגיד שזו זילות.
יואב קיש: אז אני אשאל למה.
יואב קיש: רק תתייחס להשוואה שעשיתי.
דוד ביטן: רק רציתי לומר לחברי שטרן, שזאת לא פעם ראשונה שמקימים ועדה משותפת.
יואל חסון: סנטור אוחנה, הגעת לעזור לקואליציה?
דוד ביטן: למה שלא יעזור?
דוד ביטן: הוא חלק מהקואליציה.
<אתי בן יוסף: הוא חבר ועדה.
דוד ביטן: זו לא פעם ראשונה שאנחנו עושים את זה, ובפעם הזאת ראינו חשיבות לעניין שנקבל גם את העמדה של מערכת הביטחון בעניין הזה של חוק ההסדרה ושל חברי הכנסת שמומחים בביטחון, כמוך למשל.
אלעזר שטרן: אבל נתתי לך את הדוגמה של חוק הטרור.
דוד ביטן: אני לא מכיר את זה עד הסוף, אבל אם עשינו טעות בחוק הטרור זה לא אומר שצריכים לעשות את אותה טעות בחוק ההסדרה.
איילת נחמיאס ורבין: למה טעות בחוק הטרור?
איילת נחמיאס ורבין: הבאתם חוק ענייני.
יואב קיש: איילת, זכות הדיבור ליו"ר הקואליציה דוד ביטן.
איילת נחמיאס ורבין: בעיקר היבטים של נוחות.
דוד ביטן: זכותי לדבר.
יואל חסון: בגלל שאתה לא יכול, כמו שעשית עם ח"כים אחרים, להזיז את בגין במקומו, אתה מטריד פה את הכנסת כולה.
יואל חסון: בוא נגיד את האמת.
יואל חסון: אין לך האומץ להזיז את בגין מהמקום שלו.
אלעזר שטרן: ביטן אומר את האמת.
דוד ביטן: אני לא רואה בעיה בעניין של ההרכבים מהסיבה הפשוטה: כל חבר כנסת יכול להגיע ולהשתתף בישיבה, להביע את עמדתו, להתייחס לעניין.
דוד ביטן: הנושא של ההרכב זה רק לצורך הצבעה.
אלעזר שטרן: אז למה יש ועדות בכלל?
דוד ביטן: לצורך הצבעה.
יואל חסון: דוד ביטן, אתה יודע שמי שבהרכב - - -
יואב קיש: יואל, אתם אחרי זה מתלוננים שמפריעים לכם, אז אני מבקש.
יואל חסון: אני לא התלוננתי.
יואל חסון: אני רגיל שמפריעים לי.
יואב קיש: גם איילת.
יואב קיש: אני מבקש לתת לו לסיים לדבר.
יואב קיש: הוא עוד דקה יסיים ואתם תקבלו את זכות הדיבור.
דוד ביטן: אתם טענתם על ההשתתפות.
דוד ביטן: ההשתתפות היא לא בעייתית, כל אחד יכול להשתתף.
יואל חסון: לא על ההשתתפות, על עצם ההצבעה.
דוד ביטן: לגבי ועדת חוקה, הרי יש נציג לכל סיעה.
דוד ביטן: במקרה יצא, באופן מאוד אקראי, שאחד מחברי הליכוד מתנגד לחוק ההסדרה.
דוד ביטן: הרי לא יעלה על הדעת שהעמדה של הליכוד, 29 מתוך 30 - - -
יואל חסון: אז תחליף אותו.
דוד ביטן: אל תגיד לי מה לעשות.
בצלאל סמוטריץ': אתה מנהל אותו?
יואל חסון: אני מציע לו.
יואל חסון: עוד מעט יהיה חוק ההשתקה.
יואל חסון: אתה רוצה לעבור לחוק ההשתקה גם?
יואל חסון: זה בדרך.
יואל חסון: אולי נתתי לך רעיון עכשיו, חבר הכנסת סמוטריץ.
יואב קיש: אני מתחיל לקרוא קריאות לסדר.
יואב קיש: אני רואה שזה נהיה בלתי נשלט.
דוד ביטן: הרי לא יעלה על הדעת שהאופוזיציה תנצל מצב אקראי, שאחד מתוך ה-30 בליכוד שמתנגד לחוק ההסדרה, דווקא הוא יושב כלשון מאזניים בוועדת חוקה.
דוד ביטן: במצב הזה אנחנו לא ניתן לכם את הזכות הזאת לנצל את העובדה הזאת.
דוד ביטן: אבל אני מודיע פה ועכשיו, שאני מתכוון לפנות ליושב-ראש ועדת הכנסת על מנת להרחיב את ועדת החוקה בעוד ארבעה איש, כפי שהתקנון מאפשר לנו, כדי שדברים כאלה לא יישנו בעתיד.
יואב קיש: אני רק רוצה להגיד מילה אחת לדיון.
יואב קיש: אני לא מוכן להתנהלות הזאת כמו שהייתה פה עכשיו.
יואב קיש: מדי פעם קריאה כזאת או אחרת אני מקבל, אבל לא באופן סיסטמתי ואני לא רוצה להתחיל להוציא חברי כנסת החוצה.
יואב קיש: חברת הכנסת איילת נחמיאס ורבין, בבקשה.
איילת נחמיאס ורבין: אז ברשותך אני אעיר לך, חבר הכנסת קיש, שאתה מביא אותנו למשל פה לתחילת דיון שעוסק בהוספת כלל אתי, שאתה בעצם משתמש בנו באמת, כמו שאמר קודם חברי יואל חסון, כסטטיסטים להצגה שלך מול בייס הבוחרים שלך, אז תסלח לי אם אנחנו לפעמים קוראים קצת קריאות ביניים.
איילת נחמיאס ורבין: כי במידה מסוימת לאור ההתנהלות שלכם, זה כמעט הדבר שנותר לנו.
איילת נחמיאס ורבין: אז בואו נירגע.
דוד ביטן: קיבלתם זכות דיבור.
יואב קיש: דוד, לא להפריע.
איילת נחמיאס ורבין: ושאף אחד לא יציע לי טישו, אני לא זקוקה לו.
דוד ביטן: אבל הקול שלי יותר חזק משלך.
איילת נחמיאס ורבין: הקול שלך לעולם ועד יהיה יותר חזק משלי, אדוני.
איילת נחמיאס ורבין: הוא גם יותר רדיופוני משלי.
שולי מועלם-רפאלי: שנים אתם מסבירים לנו שהריבון זה יהודה ושומרון.
יואב קיש: שולי, אני קורא אותך לסדר פעם ראשונה.
איילת נחמיאס ורבין: הדבר הנוסף שאני רוצה להגיד בזה, הוא שאני לא מצליחה להבין מדוע צריך פער בין הקואליציה לאופוזיציה של ארבעה חברי כנסת.
איילת נחמיאס ורבין: כי אנחנו יודעים איך הוועדות פה בנויות ומה הפערים בין ההרכבים בוועדות.
איילת נחמיאס ורבין: אני גם חושבת שיש פה סיעות בבית שמקופחות בוועדה שיצרתם.
איילת נחמיאס ורבין: אבל איכשהו אני עוד מקווה שהקומונסנס יחדור ואתם תיקחו את אחת מוועדות הבית שעומדות לרשותכן, שתציע ארבל, יועצתנו המשפטית ומהבוקר הוכתרה גם כחברת כנסת מן המניין.
יואב קיש: לעתיד.
איילת נחמיאס ורבין: היא חברת הכנסת ה-122 אחרי צביקה זרחיה.
איילת נחמיאס ורבין: אני אומרת לכם, בואו ותציעו ועדה על-פי הייעוץ המשפטי שכולנו סומכים עליו, של הכנסת.
איילת נחמיאס ורבין: תציעו ועדה שמתאימה לדיון בחוק הזה, ובא לציון גואל.
איילת נחמיאס ורבין: אבל לא, אתם כל הזמן מהנדסים ומייצרים מה שנוח לכם, ולכן אנחנו פה, כדי להגיד לכם שמה שנוח לכם הוא לא מה שהגיוני ומקובל במשטר דמוקרטי.
יואב קיש: חבר הכנסת יואל חסון, בבקשה.
יואל חסון: כל מי שוותיק בבית הזה וכל מי שמכיר איך הקואליציה מתנהלת, ואני גם הייתי יו"ר הקואליציה, אגיד לכם דבר אחד – כל ההנדוסים האלה או ההנדסות הללו מוכיחות דבר ברור, את החולשה שלכם.
יואל חסון: זה פשוט מוכיח את החולשה שלכם.
יואל חסון: כאשר אתם לא מסוגלים בוועדות המוגדרות, הייעודיות, לקיים את מה שאתם מאמינים שצריך לקרות, ואתם צריכים פה להנדס את הכנסת, ואתם צריכים לעשות פה כל היום שינויים על שינויים, זה מראה על החולשה שלכם.
יואל חסון: זאת חולשה צועקת, מובהקת וברורה.
יואל חסון: החיים בפוליטיקה הם גלגל.
יואל חסון: אתם נמצאים היום בקואליציה, זה יכול להשתנות וזה משתנה, ואל תהיו כל כך זחוחים.
רוברט אילטוב: זה שנה שישית שאני שומע את זה.
יואל חסון: גם אתה אל תהיה זחוח, באמת.
יואל חסון: חבר הכנסת אילטוב, רק לפני יומיים היית באופוזיציה ופתאום אתה בקואליציה.
יואל חסון: הכנסת בכל זאת היא דבר שהוא לא בבעלות של אף אחד מאתנו.
יואל חסון: תסתכלו גם מה קורה בשנים האחרונות.
יואל חסון: הכנסת הזאת, מיום הקמתה עד לפני חמש-שש שנים, כמות הוועדות המיוחדות שהיו, כמות הוועדות המשולבות שהיו, זה כמעט לא היה קיים.
יואל חסון: בחמש-שש שנים האחרונות כל דקה ממציאים פה ועדות חדשות.
יואל חסון: מחלקים, חלק זה תופינים.
שרן השכל: זה לא יכול ליצור דיון מעמיק בוועדת החוץ והביטחון?
יואב קיש: חברת הכנסת, לא להפריע לו.
יואב קיש: יואל עכשיו בזכות הדיבור.
יואב קיש: שרן, זה לא הזמן.
יואב קיש: אם את רוצה שנרשום אותך, נרשום אותך.
יואב קיש: נא לתת לחבר הכנסת חסון לסיים את דבריו.
יואל חסון: אני דווקא חושב שההערה של שרן היא חשובה, מכיוון שאם באמת חושבים לדוגמה שהחוק הזה ראוי שיידונו בו לעומק בוועדת חוץ וביטחון, ובסך השיקולים רואים שהמשקל של חוץ וביטחון גובר, אז בבקשה, יש ועדת חוץ וביטחון, שהיא תדון בחוק הזה.
יואב קיש: נא לסיים, יואל.
יואל חסון: רגע, לא הגעתי לנקודה.
יואל חסון: לכן אני חושב שראוי שאתם תיקחו התייעצות סיעתית ואתם תחשבו ביניהם לבין עצמכם, אנשי הקואליציה – אני אומר לך, חבר הכנסת פולקמן – איפה באמת כדאי לדון יותר, איפה האחוזים היותר משמעותיים של החיוניות של החוק בדיון.
יואל חסון: ואם רואים שזה בחוץ וביטחון, אז ילך לחוץ וביטחון.
יואל חסון: אם יראו בחוקה, ילך לחוקה.
יואל חסון: להפסיק לעשות פה כל מיני טלאי על טלאי והקמות על הקמות.
יואל חסון: ועכשיו אני שומע את יושב-ראש הקואליציה, כי יש לו עכשיו תקדים בגין, אז הוא אומר: אני עכשיו אגדיל את ועדת החוקה.
דוד ביטן: לפי התקנון מותר לי.
יואל חסון: בוודאי שמותר לך.
אלעזר שטרן: לאור מה שליברמן אמר, הם רוצים את רוברט אילטוב.
אלעזר שטרן: רוברט, אתה יכול להיות בוועדה הזאת?
יואב קיש: אלעזר, פעם ראשונה.
דוד ביטן: הוא בוועדת חוץ וביטחון, למה לא?
יואל חסון: בוודאי שיושב-ראש הקואליציה יכול, כי יושב-ראש הקואליציה משנה את התקנון ומתאים את עצמו לתקנון.
יואל חסון: ואם התקנון לא היה מאפשר לך, היית - - -
דוד ביטן: בשביל מה יש תקנון?
יואב קיש: דוד, אל תפריע.
יואב קיש: אל תתייחס, אני אתן לך לדבר.
דוד ביטן: למה כשאני אומר משהו זאת הפרעה?
יואב קיש: גם עליך כשדיברת שמרתי.
דוד ביטן: התקנון אומר שיכולים - - -
יואב קיש: זה לא הדיון עכשיו על התקנון.
יואל חסון: תקנון זה לא דבר שאתה משנה אותו מהבוקר ובלילה ובצהריים ומחרתיים, וכל הזמן עושים בו שינויים ומשחקים בו.
יואל חסון: הרי אם לא הייתה לך התוספת הזאת, היית משנה כדי שתהיה לך התוספת הזאת.
יואל חסון: האמת היא כאן שאין לכם אומץ לבוא ולהזיז את בגין מוועדת החוקה, כי בגין הוא המגדלור והמצפון, לצערי האחרון שנשאר בתנועת הליכוד.
יואל חסון: וגם את המגדלור הזה – לפחות אתם רוחשים לו כבוד, אבל שמים פס וממציאים ועדה כדי לחסום אותו.
יואב קיש: רק למען הסר ספק, זה לא שההערה שלי לשרן הייתה שמה שהיא אומרת הוא לא חשוב.
יואב קיש: פשוט דיברתי על נושא הערות הביניים שביקשתי שייפסקו.
יואב קיש: חבר הכנסת באסל גטאס, בבקשה.
יואב קיש: מעכשיו זה שלוש דקות, ומי שמפריע יוצא החוצה.
באסל גטאס: אני חושב שמה שקורה כאן, ואיך רואים את הדורסנות ואת הדיקטטורה של הרוב, רק מצביע על מה שניסית, אדוני, לעשות בעניין של שינוי התקנון.
באסל גטאס: כל הסוגים של ההנדסות ומה שאתם מנסים לעשות פלסתר מהכנסת, לא אכפת לי.
באסל גטאס: אגיד לך דוגרי.
<קריאה: למה לא אכפת לך?
באסל גטאס: לא אכפת לי, כי אנחנו מזמן לא קונים את הסיפור הזה של הדמוקרטיה.
באסל גטאס: הדמוקרטיה הזאת, שתופרים אותה כל פעם לפי הלבוש או לפי הממדים של הקואליציה.
באסל גטאס: אבל אנחנו פה בגלל סיבה אחת, שאתה ניסית לקחת מאתנו את חופש הביטוי.
באסל גטאס: אנחנו פה בכדי להגיד מה שאנחנו מאמינים בו ולהיאבק עליו.
באסל גטאס: אם תעז, אתה או מישהו - -
אחמד טיבי: או כל עז אחרת.
באסל גטאס: - - לקחת מאתנו את הזכות הזו לעמוד ולדבר ב"אני מאמין" שלנו ולהגיד את הסיפור שלנו, אולי תשיג את המטרה שלך בסוף, אבל זו תהיה בכייה לדורות שלכם.
באסל גטאס: אנחנו לא נהיה פה יותר.
באסל גטאס: אם נוטלים מאתנו את הדבר האחרון שמחזיק אותנו בכנסת, אז אנחנו לא נהיה בכנסת.
דוד ביטן: אז אל תהיה, מה הבעיה?
באסל גטאס: אנחנו לא נבוא לכאן.
דוד ביטן: אתה מאיים עלינו בזה?
באסל גטאס: אנחנו נחרים את הכנסת.
דוד ביטן: אתה מאיים?
דוד ביטן: מתי זה יהיה?
באסל גטאס: אתה מאיים.
באסל גטאס: הוא לקח כמה כותרות, חגג על חשבוננו.
יואב קיש: אני לא הייתי נוסע לחו"ל לקרוא לחרם, אבל בסדר.
באסל גטאס: אבל במהות, כל פרלמנט בעולם אם הוא לא נותן למיעוט אפילו את זכות הדיבור, אז למה שהוא יהיה?
דוד ביטן: אנחנו נותנים יותר מדי.
באסל גטאס: אבל אתה תעז לקחת ממני את הדבר האחרון, זה חופש הביטוי.
יואב קיש: זה סעיף שירד מסדר-היום.
דוד ביטן: מה לקחנו ממך?
יואב קיש: לא, זה לא עובד ככה.
שולי מועלם-רפאלי: אבל גם לחופש הביטוי יש גבולות.
יואב קיש: תודה רבה לחבר הכנסת באסל גטאס.
יואב קיש: אנחנו עוברים לדובר הבא, חבר הכנסת יואב בן צור.
מכלוף מיקי זוהר: לאיפה תלך, באסל?
מכלוף מיקי זוהר: לאיפה תלך, לטורקיה?
מכלוף מיקי זוהר: לאיפה תלך?
באסל גטאס: נקים את הפרלמנט שלנו.
שולי מועלם-רפאלי: לסוריה.
שולי מועלם-רפאלי: שם יש חופש ביטוי.
מכלוף מיקי זוהר: איזה פרלמנט?
יואב קיש: מיקי, אני קורא אותך לסדר פעם ראשונה.
מכלוף מיקי זוהר: לא מדינה ולא פלסטין.
יואב קיש: מיקי, אתה מפריע לדיון.
יואב קיש: בבקשה, יואב.
יואל חסון: הדיון מפריע לנו.
יואב בן צור: אני תמה על ידידי, חברי ואהובי יואל חסון, שמיתמם.
יואב בן צור: באמת, הוא אחד מהוותיקים פה.
דוד ביטן: הוא תמים.
יואב בן צור: שני דברים אני רוצה לומר לך.
יואב בן צור: דבר ראשון, יואל, נכון שיש גלגל, אבל אני אומר לך כמי שבקי יותר בתורת האצ"ל ובהיסטוריה של כל תנועת חירות והליכוד, מקומך בכנסת הבאה יהיה בטוח יותר אם תתמודד בפריימריז של הליכוד.
יואל חסון: תודה על העצה הפוליטית.
יואל חסון: הסתדרתי עד היום בלעדיך, אני אמשיך להסתדר, אדוני.
דוד ביטן: הוא היה בליכוד פעם.
יואב בן צור: כן, לכן אמרתי.
יואל חסון: הליכוד האמיתי.
דוד ביטן: הליכוד האמיתי.
דוד ביטן: איך יכול להיות אמיתי אם כשהיית לא היית אמיתי בתוך הליכוד?
יואל חסון: להפך.
יואל חסון: כשהייתי זה היה הליכוד האמיתי.